श्रीलंका की टीम इस मैच से पहले ही फ़ाइनल में पहुंच चुकी थी.बांग्लादेश के मीरपर में गुरुवार के मैच में मज़बूत शुरुआत के बावजूद बांग्लादेश की टीम आख़िरकार हार गई और श्रीलंका के गेंदबाजों ने उसके मध्यक्रम को टिकने नहीं दिया.बांग्लादेश की टीम 9 विकेट के नुकसान पर महज़ 204 रन ही बना सकी जिसके जवाब में श्रीलंका की टीम ने 49 ओवर में 3 विकेट के नुकसान पर 208 रन बना डाले.



स्कोर देखने के लिए क्लिक करेंश्रीलंका के बल्लेबाज एंजलो मैथ्यूज 7 चौकों और 1 छक्के की मदद से 74 रनों पर नाबाद रहे. उनके अलावा चतुरंगा डीसिल्वा 44 और लहरु थिरिमाने ने 33 रनों का योगदान दिया.बांग्लादेश ने टॉस जीतकर बल्लेबाज़ी का फ़ैसला किया जिसके बाद अनामुल हक ने शानदार फार्म जारी रखते हुए 49 रन बनाए. लेकिन मध्य क्रम बहुत ख़ास नहीं कर सका और बांग्लादेश की पूरी टीम 204 रन ही बना सकी.गुरुवार के मैच में बांग्लादेश ने शफीउल इस्लाम, अब्दुर रज्ज़ाक़ और इमरूल काएस की जगह रूबेल हुसैन, अराफात सन्नी और रहमान को शामिल किया, जबकि श्रीलंका ने लसिथ मलिंगा को आराम देकर सचित्रा सेनानायके को शामिल किया.इसके अलावा श्रीलंकाई टीम में दिनेश चांदीमल की जगह प्रियंजन को अंतिम एकादश में जगह दी गई.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)